सेवा में: सभी एलिमेंट्री छात्रों के माता-पिता/देखभालकर्ता,

पिछले सप्ताह भेजी गई सूचना की अनुवर्ती कार्रवाई के रूप में कृपया ध्यान दें कि [एलिमेंट्री स्विच फ़ॉर्म](about:blank) अब खुल चुका है।  
  
एलिमेंट्री छात्रों के लिए फरवरी 2022 के लिए व्यक्तिगत रूप से यानी इन-पर्सन और वर्चुअल लर्निंग के बीच स्विच करने के लिए आगे की योजना बनाने हेतु माता-पिता/देखभालकर्ता, और परिवर्तन का अनुरोध करने वाले छात्रों को अवश्य ही **शुक्रवार, 3 दिसंबर और शुक्रवार, 7 जनवरी** के बीच एक एलिमेंट्री स्विच फ़ॉर्म भरना होगा। स्विच के लिए अनुरोध करने वाले प्रत्येक छात्र द्वारा फ़ॉर्म को पूरा करना आवश्यक है। ऐसे माता-पिता/देखभालकर्ता और परिवर्तन न चाहने वाले छात्रों को फ़ॉर्म भरने की आवश्यकता नहीं है।

यदि आप स्विच पर विचार कर रहे हैं, तो कृपया स्विच फ़ॉर्म सबमिट करने से पहले अपने बच्चे से परामर्श करें। हम उम्मीद करते हैं कि साझा निर्णय लेने की जिम्मेदारियों वाले माता-पिता/देखभालकर्ता फ़ॉर्म को पूरा करने से पहले किसी आम सहमति पर पहुंच जाएंगे।

हम स्वीकार करते हैं कि हम इस निर्णय के लिए फरवरी से पहले ही पूछ रहे हैं और आप इस बात को समझते हैं, इस बात के लिए हम आपके आभारी हैं, क्योंकि इस प्रक्रिया को पूरा होने में समय लगता है। हालांकि हम इस बात की गारंटी नहीं दे सकते कि सभी स्विच अनुरोधों को पूरा किया जाएगा, लेकिन यह हमारा लक्ष्य है कि हम उपलब्ध कार्यक्रमों और स्थान (जैसे फ्रेंच इमर्सन, विस्तारित फ्रेंच, विशेष कार्यक्रम, वैकल्पिक स्कूल, अन्य सीमित परिस्थितियों) के आधार पर अधिक से अधिक लोगों को समायोजित करें।   
  
एलिमेंट्री कक्षाएं **22 फरवरी, 2022** से शुरू होने वाले स्विच के कारण परिवर्तनों को दर्शाएंगी।

भले ही आप लर्निंग मॉडल में स्विच चुनते हैं या नहीं, आपके बच्चे के शिक्षक या कक्षा (या वर्चुअल शिक्षण कक्षाओं के लिए स्कूल) संभावित पुनर्गठन के कारण बदल सकते हैं।

अधिक जानकारी के लिए कृपया [www.tdsb.on.ca/switchform](about:blank) पर जाएं या किसी भी प्रश्न के लिए अपने बच्चे के स्कूल के प्रधानाचार्य से संपर्क करें। धन्यवाद।